Arte vizuale - RALUCA IOANA ENĂCHESCU

RALUCA IOANA ENĂCHESCU

S-a născut pe data de 3 februarie 1974, în Bucureşti. A urmat cursurile Şcolii Plastice nr. 2 din Capitală, secţia pian (1981-1988), iar în anul 2000 a absolvit Universitatea de Arhitectură şi Urbanism „Ion Mincu”. În perioada 2014-2016 a urmat Şcoala de Artă Bucureşti, Secţia Decoraţiuni Interioare, sub îndrumarea artistei Elena Borundel. Raluca Ioana Enăchescu este un artist complex, implicându-se în artă decorativă, pictură, grafică, artă de inspiraţie religioasă, bijuterie hand made, fotografie grafică digitală etc. Abordează multiple tehnici de lucru, combinându-le cu succes pe diferite suporturi.

Din decembrie 2014 şi până în prezent are 17 expoziţii de grup în România şi 3 vernisaje organizate în scop caritabil. Între 13 şi 27 mai 2017 a avut prima expoziţie personală, intitulată „Anotimpurile creaţiei – căutări de început”, iar în perioada 21-30 iunie 2017 a participat la Bienala Internaţională de artă „Arca di Noe”, de la Castelul Aragonese, Taranto, Italia.

„Pentru mine, creaţia reprezintă scânteia Divină prelucrată prin sufletul şi mintea artistului şi o lucrare – o creaţie este «un eu» la momentul respectiv, pentru că la creaţia anterioară am fost «altcineva», iar la creaţia următoare voi fi «altcineva»” este motto-ul artistei Raluca Ioana Enăchescu.

Contents